Document ID: 32000R0249

ΚΑΝΟΝΙΣΜΟΣ (ΕΚ) αριθ. 249/2000 ΤΗΣ ΕΠΙΤΡΟΠΗΣ
της 1ης Φεβρουαρίου 2000
σχετικά με την τροποποίηση του κανονισμού (ΕΚ) αριθ. 1374/98 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων όσον αφορά τη δασμολογική ποσόστωση για το βούτυρο καταγωγής Νέας Ζηλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/99 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 26 παράγραφος 3 και το άρθρο 29 παράγραφοι 1 και 4,
Εκτιμώντας τα ακόλουθα:
(1) ο κανονισμός (ΕΚ) αριθ. 2250/1999, της 22ας Οκτωβρίου 1999, σχετικά με τη δασμολογική ποσόστωση βουτύρου καταγωγής Νέας Ζηλανδίας(2) διευκρινίζει ότι για τους σκοπούς της εφαρμογής της ποσόστωσης αυτής η φράση "που παρασκευάζεται απευθείας από γάλα ή κρέμα" δεν αποκλείει από τη δασμολογική ποσόστωση, το βούτυρο που παρασκευάζεται από γάλα ή κρέμα χωρίς τη χρησιμοποίηση αποθηκευμένων υλών, με μία ενιαία, ανεξάρτητη και συνεχή επεξεργασία η οποία μπορεί να συνεπάγεται τη διέλευση της κρέμας από ένα στάδιο συμπυκνωμένου λίπους γάλακτος ή/και κλασματικού διαχωρισμού του λίπους γάλακτος. Λόγω του ότι το βούτυρο των ειδών αυτών κατατάσσεται από την Κοινότητα ως ανασυσταθέν βούτυρο που υπάγεται στον κωδικό 0405 10 30 της συνδυασμένης ονοματολογίας, ο κωδικός αυτός πρέπει να προστεθεί σε εκείνους που περιλαμβάνονται στον αύξοντα αριθμό 38 στο παράρτημα Ι και σε εκείνους που αναφέρονται για τη Νέα Ζηλανδία στο παράρτημα VII του κανονισμού (ΕΚ) αριθ. 1374/98(3) της Επιτροπής, της 29ης Ιουνίου 1998, για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών ποσοστώσεων, όπως τροποποιήθηκε τελευταία από τον κανονισμό (ΕΚ) αριθ. 2809/1999(4)·
(2) η σχετική τροποποίηση πρέπει να αρχίσει να ισχύει το συντομότερο δυνατό για να εξασφαλιστεί ότι χρησιμοποιείται η ενδεδειγμένη τελωνειακή ταξινόμηση·
(3) η επιτροπή διαχείρισης γάλακτος και γαλακτοκομικών προϊόντων δεν εξέδωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1374/98 τροποποιείται ως εξής:
1. στο παράρτημα Ι, το κείμενο που αντιστοιχεί στον αύξοντα αριθμό 38 αντικαθίσταται από το κείμενο του παραρτήματος Ι του παρόντος κανονισμού.
2. στο παράρτημα VII, τα στοιχεία που αφορούν τη Νέα Ζηλανδία αντικαθίστανται από τα στοιχεία του παραρτήματος ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 2000.

Labels: 3
17
18